projecte-aina/catalan_government_crawling huggingface dataset:
Amb els tallers familiars cerquem fomentar la creativitat i l'aprenentatge dels infants a través de l'experimentació dins l'àmbit científic, artístic i literari.
Espais de creació que convida a les famílies a experimentar al voltant de la lectura, entesa en el sentit més ampli del terme: llegir amb tots els sentits, la lectura d'imatges i de sons, la creació literària, la imaginació poètica...
Des de l'any 2012 i inspirats en els Laboratoris de la Biblioteca Roca Umbert de Granollers.
Tallers en família per a totes les edats on pares i fills fan d'exploradors, descobridors, científics, aventurers, mecànics, programadors, físics, químics, pintors, filòsofs, poetes...
També fem tallers i xerrades per a pares: com explicar contes, interpretar els dibuixos dels infants, coeducació, etc.
Aquestes sessions es complementen amb el fons de llibres de coneixements de la Sala infantil.
Tallers familiars que donen a conèixer la Tarragona present, passada i futura des de diversos àmbits.
Amb el cicle de tallers mensuals "La ciutat ens parla" proposem a les famílies redescobrir la ciutat de Tarragona.
Els infants descobreixen quines història amaguen els carrers i places de Tarragona, les seves anècdotes i curiositats.
Sabíeu que el carrer Gasòmetre porta aquest nom perquè hi havia una gran fàbrica de gas?
Sabeu qui s'amaga rere el carrer Fortuny?
I darrere el carrer Pons d'Icart?
A la Sala trobareu una carpeta amb la bibliografia emprada i les plaques de carrers que han fet les famílies.
Us imagineu la nostra ciutat amb aquestes plaques tan originals i creatives?
Aquest tallers volen acostar la història local als infants i les seves famílies i és fruït de la col·laboració de la Secció de Tarragona i la Sala infantil de la Biblioteca Pública de Tarragona.
Servei públic d'informació mitjançant internet, que s'ofereix gratuïtament i que té com a objectiu satisfer les necessitats i interessos informatius de tots els ciutadans.
Ofert per biblioteques de diferents comunitats autònomes i coordinat per la Direcció General del Llibre i Foment de la Lectura, del Ministeri de Cultura i Esport, a través de la Subdirecció General de Coordinació Bibliotecària.
Gestionat de forma cooperativa per més de 40 biblioteques i atès mitjançant un sistema de torns de manera que, encara que hagi accedit a través de la seva biblioteca habitual, la seva pregunta pot ser contestada per qualsevol altra biblioteca participant en el projecte.
Permet als usuaris realitzar consultes a les biblioteques participants a través de dues modalitats: correu electrònic (24 hores al dia 365 dies a l'any) i xat (dies laborables en horari d'atenció a l'usuari).
Podeu fer suggeriments de compra de llibres, música i pel·lícules que no tinguem en el nostre fons.
Ho heu de fer a enviant un missatge al correu de la Biblioteca ( [EMAIL] ), amb les dades del material, si es tracta d'un llibre, un CD o un DVD i les vostres dades personals: nom, cognoms i el número del codi de barres del vostre carnet d'usuari de la Biblioteca.
Es farà una valoració de la petició de compra.
La biblioteca compta amb dos blogs: CineMúsica i Biblioteca & TGN.
CineMúsica és el blog de la Secció de Cinema i Música de la Biblioteca que us vol informar de novetats, activitats de cinema i música i molt més.
Biblioteca & TGN és el blog dedicat a les propostes culturals de la Biblioteca Pública de Tarragona relacionades amb el patrimoni, la història, l'art, la llengua i la literatura del Camp de Tarragona i de les Terres de l'Ebre.
Hi trobareu també informacions sobre llibres i novetats bibliogràfiques.
A la mateixa página d'inici trobaràs l'opció de subcriure's al blog, on només cal que indiquis l'adreça de correu electrònic i clicar al botó "Subscriu-te".
Posteriorment, rebràs un missatge a la teva bústia per finalitzar el procés d'alta.
Quan estiguis subscrit rebràs un missatge de correu electrònic cada cop que es publiqui una nova entrada.
Servei de referència virtual que es proposa atendre les vostres preguntes i consultes referents a les comarques de Tarragona, en àmbits com el patrimoni, la història, la geografia, el medi ambient, el folklore, l'art o la literatura.
Us podem documentar sobre fets, llocs, entitats o personatges.
Haureu de trametre la pregunta per correu electrònic ( [EMAIL] ).
Ens comprometem a respondre en 72 hores, tret de festius i caps de setmana.
Sigueu molt concrets en la formulació de la pregunta o consulta.
Queden excloses del servei les consultes que impliquin recomanacions, interpretacions, consultes genealògiques o recerques exhaustives.
Servei adreçat a les biblioteques que no formen part del Sistema de Lectura Pública de Catalunya.
S'ha de fer la petició a través del correu electrònic de la Biblioteca: [EMAIL].
A l'assumpte s'ha d'indicar Petició Préstec Interbibliotecari.
En el cos del missatge han de constar les dades del llibre demanat, si es demana l'original o fotocòpies d'una part del document (pàgines a fotocopiar) i les dades de la biblioteca peticionària.
Al catàleg ARGUS de les biblioteques del sistema de lectura pública de Catalunya hi trobareu les vostres dades personals i les operacions que podeu fer com a usuaris de la Biblioteca (pròrroga de llibres, estat de reserves, historial de préstecs...) accedint a l'apartat El meu compte.
Seguiu les ajudes de la pàgina per a crear-vos el vostre compte.
La Biblioteca posa a la vostra disposició el servei de préstec de carregadors per a telèfons mòbils.
Es tracta de 10 bateries individuals MiniBatt amb cable de càrrega integrat per a telèfons ANDROID i IPHONE homologats.
El préstec es realitza al taulell de la primera planta i és indispensable portar el carnet de Biblioteca i el DNI.
No es permet l'ús dels carregadors fora del recinte de la Biblioteca.
Una manera fàcil i còmoda de carregar la bateria del telèfon mòbil mentre utilitzeu els seus serveis.
La Bibilioteca posa a disposició dels seus usuaris el Servei de Préstec de Tauletes dins de les seves instal·lacions.
El principal objectiu del servei és facilitar l'accés a Internet per a finalitats d'investigació, recerca de feina i aprenentatge, així com per facilitar els tràmits entre els ciutadans i l'administració.
El servei es composa de 10 tauletes Samsung (GT-P5210) amb accés a Internet (a través de la nostra xarxa WI-FI ), i el seu ús es restringeix al recinte de la BPT.
Qualsevol persona major d'edat que s'acrediti amb un document d'identitat, i presenti el carnet vigent de qualsevol biblioteca de la Xarxa de Lectura Pública de Catalunya, podrà agafar en préstec una tauleta per una durada de dues hores.
L'usuari no podrà manipular ni modificar les aplicacions i els components del dispositiu prestat.
Aquest disposa de tot el necessari per navegar per Internet, així com un processador de textos per elaborar documents.
L'usuari té la possibilitat de guardar informació al núvol, si disposa d'un compte propi, i també mitjançant dispositius de memòria USB.
L'ús del servei és personal i intransferible i l'usuari és el responsable final de qualsevol ús incorrecte i qualsevol desperfecte.
La Biblioteca Pública de Tarragona posa a disposició dels seus usuaris el servei de préstec d'ordinadors portàtils.
Aquest servei és gratuït i té com a objectiu facilitar l'ús dels ordinadors portàtils per a finalitats d'investigació, recerca de feina i aprenentatge.
El servei es composa de 10 ordinadors portàtils equipats amb programes d'ofimàtica i amb accés a Internet a través de la nostra xarxa Wi-Fi i el seu ús es restringeix al recinte de la biblioteca.
Pot utilitzar aquest servei qualsevol persona major d'edat que s'acrediti amb el DNI, NIE, passaport o permís de residència i entregui el carnet de la Biblioteca.
Per fer ús del servei us heu de dirigir al taulell 2 de Planta Primera i és necessari llegir prèviament la normativa del servei (amb les condicions d'ús i la responsabilitat dels usuaris).
El període de préstec serà per un màxim de dues hores, sense pròrroga de temps.
La Biblioteca Pública de Tarragona dóna accés públic i gratuït als serveis d'Internet i d'Ofimàtica als seus usuaris mitjançant els 22 ordinadors ubicats a la Planta Primera de la Biblioteca.
El servei d'Internet està pensat per la recerca d'informació amb finalitats culturals, d'investigació i de consulta en general.
És important tenir en compte que a Internet algunes informacions poden resultar errònies o incompletes.
Per aquest motiu la Biblioteca encoratja als seus usuaris a contrastar la validesa de la informació que trobin a través d'Internet.
Pel servei d'ofimàtica, els ordinadors estan equipats amb aplicacions del paquet ofimàtic LibreOffice (LibreOffice Writer; Full de càlcul "LibreOffice Calc"; Presentacions "LibreOffice Impress"); Base de dades; Visor de vídeo (VLC Player) i Edició gràfica (GIMP)
Us deixem un llapis de memòria USB perquè pugueu fer les impressions fora de la Biblioteca.
Biblioteca i escola és un projecte que va néixer l'any 2015 amb l'objectiu d'oferir serveis a mida a la comunitat educativa més propera.
Tot i que des del 1989 la Biblioteca oferia visites a escoles i instituts, aquestes es van veure insuficients tant des de la comunitat educativa com des la pròpia Biblioteca.
D'una banda, les escoles demandaven accés a més recursos i serveis (lots de llibres, tallers, visites per a mestres, activitats de foment a la lectura als alumnes, etc.); la Biblioteca, per la seva part, es veia amb la incapacitat d'arribar eficientment als centres educatius, immersa en una dinàmica d'accions disperses.
Es va voler establir una relació més directa i el gener de l'any 2015 es va constituir un equip de treball impulsat des de la Biblioteca i el Departament d'Ensenyament, concretament des del Programa d'Impuls a la Lectura, amb representats de diferents cicles i centres educatius.
Des de llavors, a través d'un espai estable de trobada a la Biblioteca, s'estableix un calendari de reunions (mensuals) on es consensuen objectius i accions a desenvolupar durant el curs escolar, tenint com a eixos la lectura i la ciutat.
Les accions que s'han dut a terme s'han realitzat a diferents espais de la ciutat i han sumat una participació anual de més de 500 alumnes.
Entre aquestes accions cal destacar-hi les pensades exclusivament pel professorat, com la realització de laboratoris de lletres i imatges i tallers didàctics, així com les encaminades a compartir experiències lectores amb els alumnes: rutes literàries, tallers de rondalles, agermanaments poètics entre altres.
Enllaç al blog del Pla Educatiu d'Entorn de Tarragona, "Lectura i entorn".
El primer butlletí oficial conservat a la Biblioteca és el Butlletí Oficial de la Província de Tarragona que conservem en paper des de l'any 1870.
Butlletí Oficial de la Província de Tarragona (BOPT), des del 1870
L' e-BOP Tarragona, consultable des de 1997, és pot consultar en format pdf o html.
El format pdf és l'equivalent al BOP tradicional en format paper.
El format html permet una accessibilitat molt ràpida a qualsevol inserció així com al seu contingut en format PDF.
Boletín Oficial del Estado (BOE) des del 1941, i a més permet cerca per calendari des de 1960.
Accés a base de dades històrica des de 1661, buscador de legislació estatal, autonòmica i europea des de 1960.
Serveis d'alerta i descarregues electròniques.
Diari Oficial de la Generalitat de Catalunya (DOGC) del 1931 a 1939 es conserva en format paper a la biblioteca.
El portal ofereix la consulta íntegra des del núm.1 (1977).
També es pot consultar el DOGC de 1931-1939 i l'exili
El portal jurídic aplega el dret vigent a Catalunya i un seguit de serveis d'informació que en faciliten la consulta.
Es poden consultar les bases de dades de publicacions oficials com l'Aranzadi o el Westlaw, amb accés restringit als usuaris de la Biblioteca, servei jurídic en línia de l'Aranzadi Recull a text complet totes les disposicions de caràcter general publicades al BOE i al Diario Oficial de la Unión Europea de les sèries L i C. També té disposicions publicades als butlletins autonòmics.
El fons de revistes és general, tot i que té títols especialitzats i altres de patrimonials.
Està organitzat en fons de consulta i en fons de préstec.
El préstec de revistes és de 5 exemplars durant 1 mes (amb possibilitat de fer dos pròrrogues d'un mes cadascuna, sempre i quan no estiguin reservades).
No prestem el darrer número, i el podreu llegir a la Biblioteca.
Les revistes es troben organitzades per matèries:
Quiosc.cat (Revistes digitals en català), per consultar, gratuïta i permanentment els últims números de les revistes.
L'Associació de Publicacions Periòdiques en Català (APPEC) ofereix a tots els usuaris de les Biblioteques públiques de Catalunya la possibilitat de consultar de forma gratuïta i permanent els últims números de cada una de les revistes que es troben en format digital.
L'usuari podrà descobrir noves aplicacions de les revistes digitals, com els seus elements multimèdia o la possibilitat de fer cerques.
Comptem també amb la plataforma E-BIBLIO (on es pot accedir als continguts a través d'ordinadors personals, lectors de llibres electrònics, tauletes o telèfons intel·ligents) on es poden prestar revistes, a banda de llibres, audiollibres, i pel·lícules.
A la sala trobareu els dos últims mesos del Diari de Tarragona, El Punt/Avui i la Vanguardia.
De la premsa comarcal comptem amb bona part dels setmanaris de la demarcació com El 3 de vuit, de les comarques d'El Penedès, Nova Conca de Montblanc i Conca de Barberà, L'Ebre, Revista d'Amposta, de les comarques de l'Ebre, o El Vallenc, en referència a Valls i l'Alt Camp.
Per estar al dia de la premsa comarcal podeu consultar el portal de l'Associació Catalana de Premsa Comarcal (ACPC) que aglutina la pràctica totalitat d'empreses i entitats editores de premsa comarcal i local d'informació general existents a Catalunya, escrites en català i amb difusió de pagament.
La Biblioteca, que té els seus orígens l'any 1846 arran de les desamortitzacions eclesiàstiques, destaca pels seus fons patrimonials.
En referència a la premsa històrica es disposa capçaleres des del 1896, entre els que destaquen els diaris d'àmbit local.
La Biblioteca Virtual de Prensa Histórica conté una part d'aquest fons digitalitzat, accessible per Internet amb la funcionalitat que permet buscar per qualsevol paraula de qualsevol pàgina dels diaris digitalitzats.
Concretament son 66 capçaleres, vint-i-una corresponents a la ciutat de Tarragona on s'hi troben títols com Lo Camp de Tarragona (1900-1923) o La Cruz (1902-1936).
El Servei de Diaris i revistes treballa la premsa local i comarcal des de l'any 1987; primer amb la confecció de dossiers de premsa, i més endavant, en forma de base de dades.
És així com avui disposem de la Base de dades de premsa local i comarcal (BDP), que s'inicia l'any 1997, i des del 2005 incorpora ja les notícies a text complet al voltant d'uns àmbits temàtics.
A l'actualitat té aproximadament 45.000 registres sobre el Camp de Tarragona junt amb el Baix Penedès, la Conca de Barberà i el Priorat.
La secció de cinema i música vol donar a conèixer el seu fons a través d'eines de prescripció i recomanació.
És per això que estem atents a l'actualitat de concerts, estrenes, festivals i també commemoracions i efemèrides.
També us oferim seleccions de material en base a temes que poden ser útils per treballar i/o ampliar coneixements sobre alguna matèria.
Les eines de recomanació que trobareu disponibles són:
Un recull de pel·lícules que tracten sobre un tema en concret.
Hi trobareu, per exemple: pintura, museus, ciència, màgia, antibel·licisme, animals, agricultura, viatges i països.
També pel·lícules recomanades per a joves o que tracten temes que poden ser treballats en un entorn educatiu.
És un fulletó de novetats que s'edita de forma mensual.
Inclou tot el material nou que arriba a la biblioteca, tant pel·lícules com música.
És un recurs interessant perquè podreu veure i reservar tot allò que us interessa i que estigui en préstec en el moment que ho cerqueu.
Coincidint amb els diferents festivals de cinema que hi ha al llarg de l'any afegim les pel·lícules més premiades a la nostra col·lecció de cinema.
Al mateix temps actualitzem les nostres guies de premis cinematogràfics on podreu trobar-hi tot aquell material que té o ha tingut premi en aquell certamen.
Un recurs per donar a conèixer aquells cantants o grups musicals que formen part dels cartells dels principals festivals estiuencs de les comarques tarragonines.
A banda d'estar al dia dels esdeveniments musicals també us permet escoltar els discos d'aquests grups ja que els podreu trobar a la biblioteca.
Treballem amb la personalització de serveis a col·lectius d'usuaris a través dels lots a mida.
Sobretot pensat per a escoles, instituts, centres de lleure, casals de gent gran, etc... la idea del servei és que vosaltres ens pugueu dir el tema que voleu tractar i/o treballar al vostre centre i nosaltres us puguem oferir una selecció de títols que s'ajusti a la vostra demanda.
Podreu demanar tant música com cinema.
Aquestes eines les trobareu disponibles al nostre bloc CineMúsica on també podreu llegir-hi: ressenyes de llibres sobre cinema i música, notícies vinculades al món cinematogràfic i musical i recomanacions de pel·lícules i música.
A més a més, podreu estar al dia de les activitats que duem a terme des de la nostra secció.
D'altra banda, el material recomanat i també el + nou, el podreu trobar físicament als expositors temàtics i de novetats que tenim disposats de forma ben visible a la sala de la primera planta.
Aquest tipus de préstec s'adreça a entitats i institucions amb la voluntat d'oferir un servei que s'adeqüi millor a les seves necessitats.
Us podreu emportar en préstec 30 llibres, 15 CD's, 15 DVD's i 15 revistes.
El termini de préstec és de 90 dies, amb dret a dues renovacions sempre i quan no estiguin reservats.
Com a entitat o institució podeu també disposar de lots amb llibres i pel·lícules que us podem cedir temporalment.
En general es tracta de lots de coneixements i de ficció i també disposem de lots de cinema.
Si sou escola o institut trobareu lots infantils i orientats a oferir-vos suport docent.
Us oferim també visites guiades a la Biblioteca on podreu conèixer els serveis, les sales, els fons i l'us dels catàlegs.
Podem adaptar els itineraris als vostres interessos.
Per a disposar del carnet institucional cal que el centre peticionari faci una sol·licitud per escrit a la Biblioteca, adreçada a la Direcció.
La sol·licitud l'ha d'emetre la direcció/responsable del centre sol·licitant, i cal que hi constin les dades bàsiques de les persones autoritzades a fer ús el carnet (Nom i cognoms + número DNI.
Posem a la teva disposició llibres, revistes, CD's i DVD's.
El nombre màxim de préstecs és de 15 llibres, 5 CD's, 5 DVD's i 5 revistes, i durant 30 dies amb possibilitat de renovar fins a dues vegades, sempre i quan cap altre usuari no l'hagi reservat o no hagi passat la data de retorn.
Has de disposar de carnet de biblioteca pública i posar-te en contacte amb la Biblioteca per telèfon al 977 240 331, per correu electrònic a [EMAIL] i indicar els materials que vols en préstec.
Si no tens carnet de biblioteca sol·licita'l també per telèfon, correu electrònic.
La Biblioteca et confirmarà la teva petició l'endemà de la sol·licitud i t'informarà de l'hora aproximada del servei al teu domicili.
De la mateixa manera, quan calgui fer una devolució concretarem el dia i hora de la recollida al teu domicili.
Si tens algun dubte pregunta al Servei de préstec de la Biblioteca.
La Biblioteca Pública de Tarragona et porta llibres, revistes, CD's i DVD's de les altres biblioteques públiques catalanes.
Aquest servei és gratuït, i els materials arriben entre 7 i 10 dies després de la petició.
No obstant, la Biblioteca no es fa responsable dels possibles retards ni tampoc de les possibles cancel·lacions per part de les biblioteques a qui es demanen les reserves.
Les reserves es fan al taulell de Préstec, per telèfon 977 240 331 o per correu electrònic a [EMAIL].
Quan el document reservat arribi a la Biblioteca ens posarem en contacte amb l'usuari per tal que el passi a recollir en un termini màxim de 5 dies.
També es poden demanar documents a la resta de biblioteques públiques de l'Estat.
Alguns d'aquests documents poden estar exclosos de préstec, per la qual cosa s'hauran de consultar a la Biblioteca.
Per fer ús d'aquest servei cal adreçar-se al bibliotecari del taulell de Préstec.
Es seleccionen les notícies al voltant d'uns àmbits temàtics preestablerts:
Els àmbits temàtics queden oberts a noves incorporacions en funció de futures necessitats informatives.
Des de l'any 1997 la Base de dades de premsa ha seguit l'actualitat de les comarques tarragonines i amb l'objectiu de facilitar la consulta s'han agrupat aquells temes concrets que han tingut un especial ressò; en son exemples l'Explosió a la petroquímica Iqoxe, Tarragona Jocs del Mediterrani, Caixa Tarragona Fusió 2009, SalouFest, Fortí de la Reina, Cas dels residus tòxics al pantà de Flix, etc...
Amb anterioritat, i des del 1987 mateix es començaren a confegir dossiers de premsa amb notícies d'interès per a les comarques de Tarragona des de la Secció local, vinculats a la ciutat de Tarragona i a la demarcació.
La Base de Dades de Premsa Local i Comarcal (BDP) és una base de dades documental i gratuïta, actualitzada diàriament i que conté notícies publicades a la premsa (local, comarcal i nacional).
La integren bàsicament notícies, articles d'opinió, cartes al director, entrevistes i editorials.
S'inicia l'any 1997 i des de 2005 és a text complet, consultable a través d'Internet al web de la Base de Dades de Premsa Local i Comarcal
Amb anterioritat a l'inici de la Base de dades la Biblioteca, i des de 1987, disposa de dossiers de premsa confeccionats des de la Secció Local.
Actualment, consta de més de 45.000 registres, que representen una important font d' informació sobre les comarques de Tarragona.
En aquest sentit, l'àrea geogràfica que abasta la BDP inclou el Camp de Tarragona (Alt Camp, Baix Camp i Tarragonès) i les comarques del Baix Penedès, la Conca de Barberà i el Priorat
Per altra part, la selecció de les notícies gira al voltant d'uns àmbits temàtics preestablerts que contemplen també el seguiment de fets i esdeveniments considerats de relleu a la demarcació de Tarragona.
Disposeu de dues opcions de cerca (cerca bàsica i cerca avançada):
La Biblioteca conserva un important fons de diaris i setmanaris publicats des del 1896, així com diverses publicacions oficials del segle passat.
També hi tenen una important presència les revistes, i des d'inicis del segle XX.
Una part d'aquest fons està digitalitzat i accessible a través d' Internet.
En concret, els diaris digitalitzats corresponen als fons hemerogràfics locals, i la seva digitalització forma part d'un projecte desenvolupat per la Subdirecció General de Coordinació Bibliotecària (Ministeri de Cultura) en col·laboració amb les Comunitats Autònomes, i que porta per nom 'Biblioteca Virtual de Prensa Histórica'.
A més d'aquest fons hemerogràfic antic, el Servei de Diaris i Revistes de la Biblioteca conté també prop de 2000 títols de publicacions periòdiques i oficials, i compta també amb un important fons de revistes en préstec.